АҞӘА, жәабран 6 - Sputnik. Аԥсны иҟоу урыстәылатәи аруаа иртәу аԥырҩы дызмам ахархәагақәа аҽазыҟаҵара ҷыда амҩаԥгараан адгьыл аҿы атактикатә ҽазыҟаҵарақәа рымҩаԥысшьа амониторинги ахылаԥшреи арҭеит ҳәа ааицҳауеит Аԥсны иҟоу аладатәи арратә округ апресс-маҵзура аиҳабы Вадим Астафиев.
Аԥсны иҟоу урыстәылатәи аруаа ирымоу ԥырҩыдатәи ахархәагақәа уахынлеи ҽынлеи ашьхара иахьаԥнуи амшынԥшаҳәа иахьаԥнуи аԥшыхәрақәа мҩаԥыргеит, иҟаҵәҟьаз аамҭала акомандаҟаҵаратә ҭыԥ ахь аинформациа нарышьҭит.
Ажәҩан аҟынтәи аҭаԥшыхәра еиҳа инарҭбаау адыррақәа ҟанаҵоит ар рҭагылазаашьазы, иарбоу араионқәа рахь атехника анеира еиҿнакаауеит, аҵара-усдҵақәа рынагӡашьа иахылаԥшуеит.
Аполигонқәа "Ҵабал", "Нагвалоу" рҿы имҩаԥысуаз аҽазыҟаҵарақәа ирылахәын зықьҩык рҟынӡа аррамаҵзурауаа, 200 инарзынаԥшуа арратә техника, 20 рҟынӡа аԥырҩы дызмам акомплексқәа "Гранати" "Орлани".